Περίπου 50 Έλληνες ζουν και εργάζονται στο Αρμπίλ, πρωτεύουσα της ημιαυτόνομης περιοχής του Κουρδιστάν, οι οποίοι βρίσκονται στην δίνη του πολέμου ανάμεσα στους τζιχαντιστές και τον στρατό του Ιράκ.

«Αν γίνει κάτι μπορεί να βγουν ανά δευτερόλεπτο και να μας σφάξουν όλους. Έχει καλή αστυνόμευση αλλά δεν μπορούμε να έχουμε εμπιστοσύνη σε κανέναν», λέει στον τηλεοπτικό σταθμό Star ο Παναγιώτης Χωριάτης, Έλληνας που κατοικεί στο Αρμπίλ.